Publication: Magyar Közlöny
Issue: MK-2002-106 (Year: 2002, Number: 106)
Era: 1990-2004
Section: 4.8. Az adózás rendjérõl szóló 1990. évi XCI. törvény
Paragraph Index: 410

67. § (1) bekezdése alapján, a napi késedelmi pótlékszámítás szabályai szerint kell a pótlékot kiszámolni és megfizetni. A pótlék összegét az eltelt napok száma, a késedelmesen megfizetett tagdíj összege, valamint az érvényben lévõ jegybanki alapkamat határozza meg. A magánnyugdíjpénztár által elvégzett és dokumentált számítás, mely jogszabályon és a ténylegesen beérkezett bevallás és befizetés összevetésén alapul, teszi lehetõvé a pótlék foglalkoztatói, valamint (a tagdíj mértékének arányában) az egyéni számlákra való könyvelését. Ez megvalósul abban az esetben, ha magánnyugdíjpénztári felszólítás, illetve adóhatósági behajtás hatására valósul meg a megtérülés. 12.7. Abban az esetben, ha a hátralékos foglalkoztató vitatja a pótlék mértékét, összegét a magánnyugdíjpénztári felszólítást követõen, akkor a felek között egyeztetésre van szükség. Az egyeztetés eredményeképpen felvett jegyzõkönyv szintén bizonylatul szolgál a pótlék könyvelésére. 12.8. Ha a foglalkoztató nem reagál a felszólításra, akkor a pénztár által felszámított késedelmi pótlék nem tekinthetõ vitatott tartozásnak. 12.9. Ha az egyeztetés nem vezet eredményre, akkor a tartozás tisztázása, megállapítása céljából a magánnyugdíjpénztárnak adóhatósági ellenõrzést kell kezdeményezni, és az ellenõrzést lezáró jogerõs határozatban foglalt késedelmi pótlék, a határozat (jegyzõkönyv) alapján kerül könyvelésre.

Source: https://magyarkozlony.hu/hivatalos-lapok/b8980e00bf381bd7bf2675a016373bb1c41743b1/dokumentumok/6ffda34af25c788f1a8602288ca51a08bb959237/letoltes